cyanic-selkie/wikianc huggingface dataset:
Shire
Bruk av «shire» i stadnamn
Shire gjekk seinare over til å bli county (grevskap), men ordet finst framleis i fleire grevskapsnamn, då med uttalen [ʃə]. Desse områda i England blir av og til omtala under eitt som «the Shires», og omfattar Bedfordshire, Berkshire, Buckinghamshire, Cambridgeshire, Cheshire, Derbyshire, Gloucestershire, Hampshire, Herefordshire, Hertfordshire, Huntingdonshire, Lancashire, Lincolnshire, Leicestershire, Northamptonshire, Nottinghamshire, Oxfordshire, Shropshire, Staffordshire, Warwickshire, Wiltshire, Worcestershire og Yorkshire. Elles har fleire grevskap alternative namn som ender med -shire: Devon kan også kallast Devonshire medan Dorset, Rutland og Somerset tidlegare også var kjende som Dorsetshire, Rutlandshire og Somersetshire.
I Skottland brukte ein nemninga «shire» lenger enn i England, ofte med uttalen schyr. I Skottland finn ein shireendinga i Aberdeenshire, Ayrshire, Banffshire, Berwickshire, Clackmannanshire, Cromartyshire, Dumfriesshire, Dunbartonshire, Inverness-shire, Kincardineshire, Kinross-shire, Kirkcudbrightshire, Lanarkshire, Morayshire, Nairnshire, Peeblesshire, Perthshire, Renfrewshire, Ross-shire, Roxburghshire, Selkirkshire, Stirlingshire og Wigtownshire. Fire andre grevskap har alternative shirenamn: Angus (Forfarshire), East Lothian (Haddingtonshire), Midlothian (Edinburghshire) og West Lothian (Linlithgowshire).
I Wales finn ein -shire i Brecknockshire (eller Breconshire), Caernarvonshire, Cardiganshire, Carmarthenshire, Denbighshire, Flintshire, Monmouthshire, Montgomeryshire, Pembrokeshire og Radnorshire.
Angel av Fleetwood Mac
«Angel» er tittelen på to songar skrivne og framførte av Fleetwood Mac.
Den første songen vart skriven av Bob Welch og vart gjeven ut i 1974 på albumet Heroes Are Hard to Find. Ein coverversjon av songen vart fast på konsertane til Jonathan Wilson.
Den andre songen er meir kjend og vart skriven av Stevie Nicks for albumet Tusk i 1979. Nicks sa at songen syner til soga om Rhiannon i walisisk mytologi. Songen vart gjeven ut som den fjerde singelen frå Tusk i Nederland, men selde dårleg.
Come from the Shadows
Come from the Shadows var eit studioalbum frå 1972 av Joan Baez. Etter å ha gjeve ut musikk på det sjølvstendige selskapet Vanguard i meir enn ti år, signerte Baez for A&M og prøvde å ta karrieren sin i ei noko meir «kommersiell» retning (sjølv om albumet framleis hadde nokre politiske overtonar). I tillegg til sine eigne songar, som «Prison Trilogy», «Love Song to a Stranger», «Myths» og «To Bobby» (ein song til Bob Dylan), spelte Baez John Lennon sin «Imagine», Anna Marly sin «Song of the Partisan» og Mimi Fariña sin «In the Quiet Morning (for Janis Joplin)».
«In the Quiet Morning» og «Love Song to a Stranger» vart gjevne ut på singlar.
Albumet vart spelt inn i Quadrophonic Sound Studios i Nashville.
Plateomslaget syner eit eldre par som vert arrestert under ein antikrigsdemonstrasjon medan dei held hender og syner fredsteiknet då dei vert ført bort.
Mottaking
Noel Coppage frå Stereo Review var skuffa over albumet og meinte det var «berre generelt behageleg» og «dårleg konstruert». Robert Christgau gav Come from the Shadows ein «C+» i magasinet Creem. Han gjorde narr av forsøket til Baez på populistisk politikk og det kultiverte vokabularet hennar, og blinka eg teksten ut til «Myths»: «Eg veit ikkje kva Folket gjer, men vanlege folk seier 'scattered upon the four winds,' ikkje 'upon the four winds scattered.' Faktisk seier dei ikkje 'scattered upon the four winds' heller». William Ruhlmann i AllMusic gav seinare albumet tre av fem stjerner.
Karl Egil Aubert
Karl Egil Aubert var ein norsk matematikar og bror av Vilhelm Aubert. Aubert arbeidde først og fremst med algebra, spesielt idealteori. Karl Egil Aubert var professor i matematikk ved Universitetet i Oslo i nesten 30 år og spelte ei avgjerande rolle for det faglege miljø.
Nyebreen
Nyebreen er ein isbre på Arrowsmith Peninsula som flyt sørvest til Whistling Bay i Graham Land. Han vart kartlagt av Falkland Islands Dependencies Survey (FIDS) frå landmålingar og flyfoto, 1948-59. Han vart namngjeven av UK Antarctic Place-Names Committee (UK-APC) etter John F. Nye, ein engelsk glasiolog.
Karl Egil Aubert
Han har doktorgrad frå Universitetet i Paris i 1957 og var Institute for Advanced Study i Princeton frå 1958 til 1960. Han var dosent i matematikk i 1960 og professor ved Universitetet i Oslo 1962–1990. Han var formann i Norsk Matematisk Forening 1960–1967.
Aubert av formann i juryen som leia Abel-konkurransen og gjennomgjekk oppgåvene til finalistane etter konkurransen.
Han gjennomførte fleire store klatreturar i Alpane, Amerika og Noreg saman med gode vener og saman med broren Vilhelm som han heile livet var nært knytt til.
John Barbour
John Barbour var ein skotsk diktar, kjend som den føste større diktaren til å nytta låglandsskotsk (skotsk). Barbour skreiv eit stort epos, The Brus (The Bruce) om den skotske fridomskampen under Robert Bruce.
Liv
John Barbour kan ha blitt fødd rundt 1320 om nedteikninga av alderen hans som 55 i 1375 er rett. Fødestaden hans er ikkje kjend, men både Aberdeenshire og Galloway gjer krav på han.
Barbour opptredde først i historiske kjelder i 1356, då han blei forfremja til erkdiakon i Aberdeen frå ein post han hadde hatt i under eit år ved domkyrkja i Dunkeld. Frå dette har ein slutta at han også var til stade i pavestaden Avignon i 1355. I 1357, då David II kom tilbake til Skottland frå eksil og igjen verka som aktiv konge, fekk Barbour eit brev som gav han trygg ferdsle gjev England til Universitetet i Oxford. Han studerte ved Oxford og i Paris.
Etter av David II døydde i 1371 tente Barbour ved hoffet til Robert II i fleire ulike stillingar. Det var på denne tida han dikta The Brus. I 1377 fekk han ti pounds Scots i gåve for dette, og frå 1378 ein livspensjon på twenty shilling.
Den einaste biografiske kunnskapen om dei seinær åra hans kjem frå signaturen hans som vitne i Register of Aberdeen i 1392. Ifølgje nedteikningar i St Machar-kyrkja i Aberdeen døydde han 13. mars 1395. Barbour sytte for å få sagt messer for seg sjølv og foreldrene sine i kyrkja, og dette blei gjort i St Machar-kyrkja fram til reformasjonen.
Limbo av Bryan Ferry
«Limbo» er ein song av Bryan Ferry, tidlegare solovokalist for Roxy Music. Det var den tredje og siste singelen frå det sjuande studioalbumet hans, Bête Noire i 1988 og den 27. singelen hans totalt. Songen selde ikkje like godt som dei to tidlegare singlane frå albumet og nådde berre 86. plassen på den britiske singellista. Han vart òg nytta i filmen Big Time, med Paul Guilfoyle.
Sologitartien Johnny Marr, tidlegare i The Smiths, spelte på songen.
Arabisk kalligrafi
Arabisk kalligrafi er den kunstferdige utforminga av arabiske bokstavar etter ulike tradisjonar. Det er ein viktig del av islamsk kunst, både direkte i kalligrafiske utgåver av Koranen og indirekte som dekorasjon grunna bildeforbodet i islam. Kalligrafien utvikla seg tidleg i to ulike stilar, den kantete kufiskrifta og den kursive naskhskrifta.
Sportsklubben Rollon
Sportsklubben Rollon er eit idrettslag i Ålesund, skipa 20. februar 1914. Laget er aktivt i fotball og har i periodar markert seg i handball. Rollon spelar i blå og kvite drakter.
Rollon er den eldste fotballklubben i Ålesund, fire månader eldre enn meir kjende Aalesunds Fotballklubb. Klubben har namn etter Rollo frå Normandie som ein meiner er identisk med den sunnmørske vikinghovdingen Gange-Rolv, avbilda på den blå-kvite fana til sportsklubben.
Rollon deltok i Noregsmeisterskapen i fotball 1915, som det fyrste laget frå Møre og Romsdal. I tida etter andre verdskrigen veksla Rollon mellom å spele Landsdelsserien og den underliggjande serien. På 1960-talet og fram til 1975 var Rollon fast deltakar i 4. divisjon Sunnmøre. I siste halvpart av 1970-talet spelte Rollon i tredje divisjon, i 1977-sesongen var laget fullt på høgde med AaFK. Harald Thorsen og John Helge Aam var mellom dei fremste Rollon-spelarane i desse åra. Etter å ha vore i 3. divisjon i sesongane 1983-85, vart laget gradvis svekka og i 1995 trekte Rollon A-laget frå serien, men melde seg på att i seriesystemet i 2000. På 2010-talet har Rollon vandra mellom fjerde og femte nivå i seriefotballen.
Rollon reiste i 1924 lagshytta Rollonhytta på Sulafjellet i dåverande Borgund kommune, eit hus som framleis er i klubbens eige. Rollon tok i 1954 bruk ei fotballbane med grusdekke og klubbhus i bydelen «Bakom fjellet» i Ålesund. Bana heldt ikkje internasjonale mål og eigedomen vart seld. Ei nybygt grasbane og nytt klubbhus i bydelen Larsgarden vart teken i bruk i 1985. Frå 2013 er det kunstdekke på Rollonbana.
Jon Rosenlid
Jon Rosenlid var ein meisterspelemann og slåttekomponist frå Fjelli i  Stryn kommune i Sogn og Fjordane. Han budde mesteparten av tida i Bergen, og er kjend for drivande dansespel og for mange gode slåttekomposisjonar.
Bakgrunn
Jon Rosenlid vaks opp i grenda Fjelli i Stryn iNordfjord. Foreldra var Lars Matiasson Rosenlid frå Fjelli (1857-1907) og Olina Rosenlid frå Hornindal (f. Bakke, 1857-1932). Jon Rosenlid var gift med Olava Rosenlid (f. 1894 i Rygg i Hornindal).
Spelemann
Medan han gjekk i småskulen byrja Jon Rosenlid å spele vanleg fele. I 1907, då Rosenlid var 16 år, fekk han høyre hardingfelespelet til Sjur Helgeland frå Voss. Det gjorde slikt inntrykk at han kjøpte seg ei hardingfele av felemakar Bertil Rasmussen i Bergen. Jon Rosenlid var ein av dei fyrste i Nordfjord til å ta hardingfela i bruk. Viktige læremeistrar var Magne Maurset, Jens K. Maurset, og Gabriel Reed på Breim i Gloppen. Rosenlid flytta til Bergen i 1911, og budde der mesteparten av livet. I Bergen arbeidde han som skreddar. Han var med på å skipe Fjellbekken spelemannslag, og leia laget i mange år. Dessutan var han fast spelemann for leikarringen i Bergen Ungdomslag Ervingen i over 50 år.
I 1924 turnerte Rosenlid som slåttespelar i USA, og året etter vann han Landskappleiken.
Prisar og utmerkingar
I 1965 vart Jon Rosenlid heidra med Kongens Fortenestemedalje i gull for sin innsats som spelemann. Han var og æresmedlem i Landslaget for spelemenn og i Bergen Ungdomslag Ervingen.
Martin Cirque
Martin Cirque er ein markant dalbotn, 3,5 km nordvest for Mount Newall i Asgard Range, som ligg i sørveggen av Wright Valley mellom Dentonbreen og Nichols Range. Dalbotnen er 2 km brei og ligg 850 moh. Han er nesten heilt isfri. Botnen vart namngjeven av Advisory Committee on Antarctic Names (US-ACAN) (1997) etter Craig J. Martin, som var 10 år i Antarktis i samband med bygging og ingeniørprosjekt ved Siple, Sørpolen og McMurdo-basen og forskjellige feltleirar i McMurdo Dry Valleys frå 1977. Frå 1989 var han direktør og ingeniør i Antarctic Support Associates (ASA), med ansvar for oversyn over bygging og vedlikehald som direkte støtta amerikansk forsking i Antarktis.
Songen Desperado
«Desperado» er ein ballade av Eagles, eit amerikansk band. Songen er skriven av bandmedlemmane Glenn Frey og Don Henley. Han vart først gjeven ut i 1973 på albumet Desperado, og sidan på mange samlealbum, men vart ikkje gjeven ut som singel.
«Desperado» vart rangert på 494. plass på lista til Rolling Stone over dei 500 beste songane gjennom tidene i 2004, men var ute av den oppdaterte lista i 2010. Songen var ein del av episode 7 i sesong 8 av Seinfeld, då kjærasten til Elaine vert djupt rørt kvar gong songen kjem på radio. Medlemmar av Western Writers of America valde songen som ein av dei 100 beste western-songane gjennom tidene.
Andre versjonar
Ein norsk tekst vart skriven av Arve Sigvaldsen, framleis med tittelen «Desperado». Denne vart spelt inn av Gro Anita Schønn i 1976 på albumet hennar Ta meg som jeg er.
Northeastbreen
Northeastbreen er ein bratt isbre med mange bresprekkar, som er 21 km lang og 8 km brei ved munningen. Han flyt frå McLeod Hill og vestover og så sørvestover og ut i Marguerite Bay mellom Debenham Islands og Roman Four Promontory, på vestkysten av Graham Land. Northeastbreen vart først kartlagt i 1936 av British Graham Land Expedition (BGLE) under John Riddoch Rymill. Northeastbreen vart kartlagt på ny i 1940 av medlemmar av U.S. Antarctic Service (USAS), som nytta breen som slederute, og han fekk dette namnet av dei fordi han ligg på nordaustsida av basen deira på Stonington Island.
Ljubov Gurina
Ljubov Mikhajlovna Gurina er ein sovjet-russisk tidlegare mellomdistanseløpar frå Matusjkino i Kirov oblast i dagens Russland som vart europameister på 800 meter i 1994, etter tidlegare å ha vunne VM-sølv på distansen både i 1983 og i 1993, EM-bronse i 1986 og VM-bronse  i 1987.
Aktiv
Gurina meisterskapsdebuterte med å ta sølvmedaljen på 800 meter i Helsinki i 1983 under den fyrste verdsmeisterskapen i friidrett, ho sette personbeste med 1.56,11, men vart slått med halvtanna sekund av Jarmila Kratochvílová frå Tsjekkoslovakia. Tre år seinare tok Gurina bronsemedaljen ved EM 1986 i Stuttgart, eit løp sovjetiske Nadezjda Olizarenko vann framom Sigrun Wodars frå Aust-Tyskland. Året etter vart Gurina under VM i Roma klokka inn på 1.55,56, hennar livs snøggaste løp på spesialdistansen, og ho vann ein ny bronsemedalje bak dei austtyske utøvarane Wodars og Christine Wachtel.
Under VM 1993 i Stuttgart sikra Gurina seg sølvmedaljen på 800 meter, meir enn halvtanna sekund bakom Mosambiks Maria Mutola. Eitt år etter måtte det målfoto til for å avgjere om Gurina eller kviterussiske Natalja Dukhnova skulle få gullmedaljen på 800 meter ved EM 1994 i Helsinki, begge fekk sluttida 1.58,55. Gurina vart kåra til europameister, med sine 37 år den eldste europameisteren i friidrett. To veker før Helsinki-VM sprang ho i Monaco sitt livs beste 1500 meter på 4.02,4.
Antonio Benarrivo
Antonio Benarrivo er ein italiensk tidlegare fotballspelar frå Brindisi. Han var ein offensiv sideback på Italia sitt lag i VM-finalen 1994 og vann to internasjonale cupturneringar og to nasjonale pokalar med Parma FC.
Klubbspel
Benarrivo var aktiv med Serie C-laget Brindisi frå 1986 til han 1989 fekk kontrakt med Padova i Serie B. I 1991 vart han overført til Parma FC i toppdivisjonen. Her hadde han stor suksess, med triumfar i den nasjonale cupen i 1992 og cupvinnarcupen 1993. To år seinare var med å vinne UEFA-cupen 1995, etter to finaleskåringar av lagkamerat Dino Baggio mot Juventus. I 1999 mista Benarrivo plassen i fyrsteellevaren og fekk såleis ikkje med Parma-sigrane i den italienske cupen og i UEFA-cupen same våren. Sidan vart det mykje benkesliting til han la opp i 2004, men han fekk seg 2002-finalen i den italienske cupen der det vart Parma-tap 1-3 mot Juventus.
Landslagsspel
Benarrivo spelte 23 kampar for Italia i tida 1993-97, utan å skåre mål. Bortsett frå Italias fyrste kamp i VM i fotball 1994 i USA, spelte han alle VM-kampane frå og med 1-0 sigeren over Noreg, til den mållause VM-finalen mot Brasil som enda med tap i straffeskytinga.
Teige i Hyllestad
Teige er ein matrikkelgard i Hyllestad kommune i Sogn og Fjordane fylke. Garden har matrikkelnummer 12.
Historie
Det har vore drive stampe og sagbruk i Teigeelva.
Namnet
Namnet kjem av at området vart skilt ut frå Rutle som fire teigar i gammal tid, og gjeve til Øn kyrkje. I kjeldene er namnet skrive «Theighar» (DN. XII 232 c. 1490), «Theige» (1603), «Theyge» (1608), «Teige» (1667) og «Teige med Teigenes» (1723).
Teige er brukt som stadnamn fleire andre stader i landet.
Statens kartverk godkjende skrivemåten «Teige» i 1986.
Gardsnamnet vert også brukt som slektsnamn.
Sistefjell
Sistefjell er eit fjell som ligg 10 nautiske mil (18 km) søraust for Neumayerskarvet langs Kirwanveggen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Oluf Müller
Oluf Christian Müller var ein norsk næringsdrivar og politikar, fødd i Sunndal. Han representerte partiet Frisinna Venstre på Stortinget i tida 1919-27, og var formann i partiet 1922-24.
Nick Tauber
Nick Tauber er ein britisk plateprodusent, mest kjend for arbeidet sitt med Thin Lizzy, Toyah og Marillion i 1970- og 1980-åra. Nick Tauber held fram med å vera manager, produsent og rådgivar for artistar og produsentar. På slutten av 1990-talet var Tauber involvert i det britiske pop/pønk-bandet Kowloon, og leidde dei gjennom fleire turnear i Storbritannia og Europa. På byrjinga av 2000-talet var han manager for det britiske rockebandet Nine Miles Wide, dei britiske banda Freak, The Cornerstones, jentebandet Blush og The Revenge.
Oluf Müller
Müller var son til ein sokneprest. Han gjekk middelskolen i Kristiansund, der han i tida 1896-1900 arbeidde i Oluf Herlofsens sønner. Elles var han ei tid tilsett i ei forretning i Kristiania, og reiste eitt år i England og Tyskland. Frå 1900 til 1938 var han disponent ved A/S Goma Smørfabrik i Kristiansund.
Müller var medlem i Kristiansund bystyre 1910-16, 1919-25, 1928-31 og 1934-37. Han deltok i fremste rekke i styringa av lokalsamfunnet, mellom anna var han styreformann både i Kristiansunds Elektrisitetsverk og tida 1915-38 i Skar kraftanlegg. Elles var han styremedlem 1924-33 i Noregs Bank si avdeling i Kristiansund og 1932–34 i tilsynskommisjonen for Raumabanen, samt i mange private verksemder.
Müller representerte 1919-21 einmannskrinsen Kristiansund på Stortinget, og 1922-24 dei tre kjøpstadene i Møre fylke. Frå 1922 til -24 var Müller formann i Frisinna Venstre, og i 1923-24 var han visepresident i Stortinget. Valbolken 1925-27 møtte han på Tinget ved eit par høve som varamann.
Dennis Bovell
Dennis Bovell er ein barbadisk-britisk reggaemusikar og produsent. Han var sentral i utviklinga av reggae- og dubmusikk i Storbritannia, og var mellom anna med på å utvikla sjangeren lovers' rock. Han var med på å skipa musikkgruppa Matumbi, ei av ei første britiske reggaegruppene, og har gjeve ut dub-reggaealbum under sitt eige namn og under artistnamnet Blackbeard. Bovell har produsert album for ei rekkje artistar som Alpha Blondy, Bananarama og Madness. Han er også kjend for eit langvarig samarbeid med dub-diktaren Linton Kwesi Johnson.
Liv
Bovell blei fødd i Saint Peter på Barbados i 1953. På midten av 1960-talet flytta han med familien til England og busette seg i London. På skulen blei Bovell vener med framtidige rockemusikarar som tangentspelaren Nick Straker og plateprodusenten Tony Mansfield, som begge seinare samarbeidde med han.
Han skipa musikkgruppa Matumbi i 1971. Gjennom denne blei han del av Jah Sufferer sound system. Som DJ eller controller for denne gruppa blei han i 1974 skulda for å ha forårsaka uro av politiet, og dømd til fengsel i tre år. Han blei sleppt ut etter seks månader etter ein anke.
Bovell var lydingeniør på Dip Records, ein forløpar til platemerket Lovers Rock. Han var ein hovudfigur av sjangeren som blei kjend som lovers rock, og som blanda reggae med amerikansk soul. Han er også kjend for forsøk på å blanda discorytmar med reggae, best kjend frå hitsongen «Silly Games» av Janet Kay. Ifølgje Bovell sjølv skreiv han «Silly Games» berre med det for auget å laga ein hitsong. Han har også delteke i å skriva og produsera mesteparten av materialet til den britiske reggaesongaren Bobby Kray.
Bovell har produsert album for ei rekkje artistar, mellom anna I-Roy, The Thompson Twins, Sharon Shannon, Alpha Blondy, Bananarama, The Pop Group, Fela Kuti, The Slits, Orange Juice og Madness. Han har samarbeida med dub-diktaren Linton Kwesi Johnson gjennom mykje av karrieren.
The Coasters
The Coasters er ei USA-amerikansk vokalgruppe innan rhythm and blues/rock and roll som hadde ei rekkje hittar seint i 1950-åra. Frå og med «Searchin'» og «Young Blood», vart dei mest kjende songane deira skrivne av låtskrivarduoen Leiber og Stoller. Sjølv om The Coasters oppstod utafor doo-wop, vart innspelingane deira så ofte imiterte at dei vart ein viktig del av doo-wop-arva gjennom 1960-åra.
Dennis Bovell
Liv
I 1980 skreiv Bovell filmmusikk til Babylon av Franco Rosso, ein film inspirert av det afro-karibiske miljøet i London på 1970-talet som Bovell var ein del av. Han har også skrive musikk til eit fjernsynsdrama frå 1983, The Boy Who Won the Pools, og Global Revolution frå 2006.
I 2012 produserte Bovell albumet Mek It Run, det nyaste albumet hans.
The Coasters
Historie
Låtskrivarduoen Jerry Leiber og Mike Stoller starta Spark Records og i 1955 produserte dei «Smokey Joe's Cafe» for The Robins (den sjette singelen deira med Leiber og Stoller). Innspelinga var populær nok til at Atlantic Records tilbaud Leiber og Stoller ein sjølvstendig produsentkontrakt for å produsere The Robins for Atlantic. Berre to av medlemmane i The Robins - Gardner og Nunn - ønskte å dra til Atlantic, og spelte dei første songane inn i det same studioet som The Robins hadde gjort (Master Recorders). Seint i 1957 flytta gruppa til New York og erstatta Nunn og Hughes med Cornell Gunter og Will «Dub» Jones. Den nye kvartetten var frå då av stasjonert i New York, sjølv om dei hadde røter i Los Angeles.
Kombinasjonen av The Coasters og Leiber og Stoller vart ein umiddelbar suksess. I lag skapte dei ei rekkje godmodige «historiar» som vart store rock and roll-hittar. I følgje Leiber og Stoller måtte dei ofte gjere fleire opptak enn vanleg for å få humoren til å kome gjennom innspelingane.
Den første singelen deira, «Down in Mexico», var ein R&B-hit i 1956 og finst (i ei nyinnspeling frå 1973 —framleis med Gardner på vokal) for filmmuusikken til Quentin Tarantino-filmen Death Proof. Året etter kryssa The Coasters over til poplista med den doble A-sida «Young Blood»/«Searchin'». «Searchin'» var den første hitten til gruppa på Topp 10 i USA og han toppa R&B-lista i 13 veker og vart den største R&B-singelen i 1957.
«Yakety Yak» (spelt inn i New York), med King Curtis på tenorsaksofon, omfatta den kjende besetninga med Gardner, Guy, Jones og Gunter, og vart den einaste førsteplassen i landet or gruppa, då dei toppa R&B-lista. Den neste singelen, «Charlie Brown», nådde andreplassen på begge listene. Denne vart følgd opp av «Along Came Jones», «Poison Ivy» (på toppen av R&B-lista i nesten to månader), og «Little Egypt (Ying-Yang)».
I 1987 vart The Coasters den første gruppa som vart innlemma i Rock and Roll Hall of Fame, med medlemmane som var i bandet i 1958. The Coasters vart òg innlemma i Vocal Group Hall of Fame i 1999.
Fleire grupper brukte namnet i 1970-åra og turnerte landet over, men det var det originale medlemmet Carl Gardner som hadde retten til namnet. Gardner fortsette å turnere med The Coasters og gjorde fleire forsøk på å stoppe andre grupper som brukte namnet. Seint i 2005 tok sonen til Carl, Carl Gardner jr. over som frontmann i gruppa då faren pensjonerte seg. Besetninga i The Coasters bestod då av Carl Gardner jr., J. W. Lance, Primo Candelara og Eddie Whitfield. Carl jr. slutta seinare i gruppa og starta sitt eige band med Curley Palmer. Enkja til Gardner, Veta, har i dag rettane til namnet The Coasters.
Leon Hughes er det siste overlevane medlemmet av det originale The Coasters og speler med si eiga gruppe. Somme av dei tidlegare medlemmane fekk ein tragisk lagnad. Saksofonisten King Curtis (den «femte Coaster») vart knivdrepen utafor leilegheita si av to dopmisbrukarar i 1971. Cornelius Gunter vart skoten og drepen i eit parkeringshus i Las Vvegas i 1990. Nate Wilson, eit medlem av Gunter si Coasters-gruppe, vart skoten og drepen i 1980. Den tidlegare manageren Patrick Cavanaugh vart dømd for mordet på Wilson, som fann stad etter Wilson truga med å anmelde han etter Cavanaugh hadde tenkt å kjøpe møblar med stolne sjekkar. Cavanaugh fekk dødsdom for mordet i 1984, men dommen vart seinare omgjort til ein livstidsdom i fengsel. Han døydde 60 år gammal i 2006 i Ely State Prison i Nevada.
Ettermæle
The Coasters sitt repertoar hadde ein stor innverknad på mange rockeartistar i 1960- og 1970-åra. Leon Russell spelte «Young Blood» på Concert for Bangladesh i 1971 og etterlikna arrangementet gruppa hadde brukt på songen med fire forskjellige solostemmer. Bad Company sin versjon av songen nådde 20. plassen på Billboard Hot 100-lista i mai 1976. Commander Cody and His Lost Planet Airmen spelte inn Robins sin «Riot in Cell Block Number 9». The Beach Boys spelte inn ein versjon med endra tekst av Mike Love, kalla «Student Demonstration Time», i 1971. Songaren Ray Stevens nådde 27. plassen på den amerikanske poplista i 1969 med ein versjon av «Along Came Jones». Elvis Presley song «Little Egypt (Ying-Yang)» i filmen Roustabout i 1964. Dei første to britiske hittane til The Hollies var «(Ain't That) Just Like Me» og «Searchin'». The Monkees nådde 10. plassen på Cashbox-lista med «D. W. Washburn». (The Coasters spelte han inn før, men då Date nekta å gje han ut, gav Lester Sill songen til The Monkees. Etter Monkees-versjonen vart ein suksess, vart The Coasters-versjonen gjeven ut.) Fleire Coasters-songar var ein del av repertoaret til The Beatles før dei slo igjennom som plateartistar. George Harrison var ein av songarane på den tidlegare nemnte Leon Russel-versjonen. The Grateful Dead spelte fleire av Coasters-songane tidleg i karrieren.
Coasters-hittar utgjorde ein stor del av musikken for musikalen Smokey Joe's Cafe frå 1994, som omhandla songane til Leiber og Stoller.
I tillegg er songane til Coasters eller badet sjølv nemnt av andre populære musikarar. Frank Zappa omtalte gruppa i teksten til songen «Status Back Baby» på det andre albumet hans, Absolutely Free. Sly Stone kalla debutalbumet til gruppa hans Sly & The Family Stone frå 1971 opp etter ei linje frå «Riot In Cell Block Number Nine»: There's A Riot Goin' On. Visesongaren David Bromberg siterte frå «Little Egypt (Ying-Yang)» i songen hans «Sharon» frå 1972.
Medlemmar
(Medlemmar i Rock 'n' Roll Hall of Fame i utheva skrift.)
Lars Hörmander
Lars Valter Hörmander er ein svensk matematikar som har blitt kalla «den fremste bidragsytar til den moderne teori for lineære partielle differensiallikningar». Han fekk Fieldsmedaljen i 1962 og Wolfprisen i 1988. Hans Analyse av lineærpartielldifferensielle operatører I–IV, blir sett på som et standardverk innan temaet lineærpartielldifferensielle operatørar.
Hörmander fullførte hans Doctor of Philosophy i 1955 ved Lunds universitet. Hörmander jobba då ved Stockholms universitet, ved Stanford University og ved The Institute for Advanced Study in Princeton. Han vendte tilbake til Lunds universitet som professor frå 1968 til 1996, så prøvde igjen under tittelen professor emeritus.
Han fekk så Leroy P. Steele-prisen i 2006.
Lekeryd
Lekeryd er ein svensk tettstad i Jönköpings kommun i Jönköpings län i Småland. I 2005 hadde tettstaden 763 innbyggjarar.
Mosley-Thompson Cirques
Mosley-Thompson Cirques er ein dalbotn kalla opp etter Ellen Stone Mosley-Thompson, som var glasiolog ved Byrd Polar Research Center i Ohio State University. Sidan 1974 har dr. Thompson analysert isprøvar frå Antarktis frå Sørpolen, Siple-stasjonen og Plateau Remote Camp.
Don't Talk to Strangers av The Beau Brummels
«Don't Talk to Strangers» er ein song av den amerikanske rockegruppa The Beau Brummels, gjeve ut som den andre singelen frå det andre albumet deira, The Beau Brummels, Volume 2. Singelen nådde 52. plassen på Billboard Hot 100 i november 1965. Songen nådde òg 16. plassen på den kanadiske singelen.
«Don't Talk to Strangers» var skriven av Ron Elliott og Bob Durand. Sylvester Stewart, seinare kjend som Sly Stone, var produsent på sporet.
Eit konsertopptak av songen frå februar 1974 kom ut i 2000 på albumet Live!.
Helicopter Girl
Helicopter Girl er artistnamnet til Jackie Joyce, ein musikar frå Perth i Skottland. Ho vart fødd i 1963 med skotsk mor og ghanesisk far.
Det første albumet hennar var How to Steal the World i 2000. I 2001 spelte ho på Rod Stewart-albumet Human, der ho song med han på songen «Don't Come Around Here.» I 2004 kom det andre albumet hennar, Voodoo Chic. Albumet Metropolitan kom i juni 2008.
Sistenup
Sistenup er eit lågt fjell langs Kirwanveggen, kring 5 nautiske mil (9 km) nord for Sistefjell i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Kansai
Kansai eller Kinki er ein tradisjonell japansk region som ligg sentralt i den austlege delen av den japanske hovudøya Honshu. Regionen omfattar prefektura Mie, Nara, Wakayama, Kyoto, Osaka, Hyogo og Shiga, og i nokre høve også Fukui, Tokushima og tidvis Tottori. Området hadde i 2008 22,732,176 innbyggjarar. Byane Osaka, Kobe og Kyoto utgjer saman storbyområdet Keihanshin som er Japans nest største tettstad, etter Stor-Tokyo.
Regionen er avgrensa av innlandssjøen Seto i vest og Dei japanske Alpane (for Kansai) eller Isebukta (for Kinki) i vest. I nord har han kyst mot Japanhavet og i sør mot Stillehavet med Kii-halvøya. Den største innsjøen i Japan, Biwa, ligg i Kansai.
Kansai blir ofte sett opp mot Kantoregionen i aust, som omfattar Tokyoområdet. Skiljet har historiske røter, særleg frå Edotida, då kjøpmannsbyen Osaka stod i sterk kontrast til den samuraiprega shogunhovudstaden Edo. Til forskjell frå Kanto blir Kansai halde fram som eit døme på ulike eigenskapar, med handelsliv i Osaka, historie i Nara, storbyliv i Kobe og elles straumningar for motkultur i Japan.
Lenhovda
Lenhovda er ein svensk tettstad i Uppvidinge kommun i Kronobergs län i Småland. I 2010 hadde tettstaden 1 744 innbyggjarar.
Gulhovudalbatross
Gulhovudalbatross, Phoebastria albatrus, er ein stor, sjeldan sjøfugl som lever i det nordlege Stillehavet. Trass i nært slektskap til andre albatrossar i nordlege Stillehavet, finst det òg åtferdsmessige og morfologiske linkar til albatrossar i Sørishavet. Tidlegare var gulhovudalbatrossen vanleg, men kom på randen av utrydding på grunn av handel med fjør frå denne fuglen. Nyleg vern har ført til at populasjonen igjen veks.
Maria Gaetana Agnesi
Maria Gaetana Agnesi var ein italiensk matematikar og filosof.
Ho fekk først undervisning av far sin. Den første boka hennar i filosofien, Propositiones philosophicae, kom ut då ho var 20 år gammal. Den mest kjende boka hennar er det matematiske oversiktsverket hennar Instituzioni analitiche (1748) som vart omsett til fransk og engelsk. Ho fekk tilbodet om eit professorat ved universitetet i Bologna, men avslo og gjekk seinare inn i ein nonneorden.
Christian Wallenius
Christian Ludvik Wallenius var ein norsk fiskar frå Skjøtningberg i Lebesby, som representerte Arbeidarpartiet på Stortinget 1925-26.
Wallenius var son til ein fiskar i Skjøtninberg som var innvandra frå Finland. Sjølv gjekk han inn i faren sitt yrke og dreiv fiskeri frå Skjøtningberg til han døydde, frå 1909 med eiga fiskeskøyte. Periodane 1913-19 og 1922-25 var han medlem av heradsstyret i Lebesby & Kjøllefjord. Elles var han skulestyreformann i heradet 1914-15 og 1922-24, og dessutan formann i bustadnemnda i heradet 1920-24.
Hausten 1924 vart Wallenius vald til stortingsmann frå valkrinsen Finnmark. Han representerte krinsen og Det norske Arbeidarparti på Stortinget i 1925 og -26, der han var medlem i Vegkomiteen. 1927-sesjonen var han sjukmeld, og døydde same sommaren.
UAV
Drone
Svein Tang Wa
Karriere
Tang Wa gav ut det første albumet sitt, Toffa, i 1980. Det hadde tekstar om ein oppdikta stavangergut med same namn. Gunnar Roalkvam stod bak dei fleste tekstene medan Tang Wa skreiv musikken. Tong Wa spelte albumet inn og gav det ut på nytt i 2008 etter at dei opphavlege innspelingane var borte. I 1986 kom Tang Was revy ut. I 1998 gav han ut albumet Hørr gjøken. Albumet inneheld hans eigne songar. Backingbandet på albumet var sett saman av ei rekkje etablerte stavangerartistar og bestod av Reidar Larsen (piano), Arne Skage jr. (gitarar), Johan Egdetveit (trekkspel), Tor Mathisrud (bass) og Stene Osmundsen (trommer). Albumet blei kåra til årets beste norske album av NRK P1 i 1998.
I 1999 sette Tang Wa opp sitt eige barneteater, Ein barnetime, noko som òg resulterte i eit album. På kanten frå 2005 bestod av songar skrivne av Ragnar Bjerkreim til tekst av Gunnar Roalkvam. I 2007 gav han ut Rødast hjarta som er ein oppfølgjar til Hørr gjøken og med fleire av musikarane frå 'albumet.
Tong Wa blei tildelt Stavangers kommunes kulturpris i 2005 og Stavanger Aftenblads kulturpris i 2009.
Roar Gulbrandsen
Roar Gulbrandsen er ein norsk kunstmålar og forfattar. Han bur i Førde.
Nikolaus II Bernoulli
Nikolaus II Bernoulli var ein sveitsisk matematikarar og son av Johann Bernoulli.
Han var først juridisk professor i Bern, men vart kalla til professor i matematikk i St. Petersburg, der han døydde kort tid etter han kom dit. Han studerte særleg vilkåra for integrasjon og differensiallikningar.
Otletbreen
Otletbreen er ein isbre, som er 17 km lang og som flyt langs sørsida av Fontaine Heights til vestkysten av Graham Land. Han vart grovt kartlagt av British Graham Land Expedition (BGLE) under Rymill, 1934-37. Han vart meir nøyaktig kartlagt av Falkland Islands Dependencies Survey (FIDS) frå flyfoto tekne av Hunting Aerosurveys Ltd. i 1956-57. Han vart namngjeven av UK Antarctic Place-Names Committee (UK-APC) etter Paul Otlet (1868–1944), ein belgisk dokumentalist som var med på å grunnleggje Institut International de Bibliographie i Brussel i 1895, og av Universal Decimal Classification. Han var ein pioner innan fornuftig organisering av polarinformasjon ved hjelp av eit internasjonalt klassifiseringsskjema.
Perevalnoje
Perevalnoje (ukrainsk Перевальне; russisk Перевальное; før 1945 Angara) er ein landsby på Krimhalvøya, eit omstridt territorium - anerkjent av eit fleirtal av land som ein del av Ukraina, men administrert av Russland som Krimhalvøya. Landsbyen Perevalnoje vert i 2017 administrert av Dobre landsbyråd, som i sin tur er underordna Simferopol rajon (distrikt eller kommune).
I følgje ukrainsk bustadsteljing i 2001, var folketalet i landsbyen 3 660. Landsbyen ligg i midten av Krimfjella, ved sida av Tsjatyr-Dag-massivet. Simferopol—Alushta—Jalta motorveg går gjennom landsbyen, og dessutan Krim Trolleybusslinje, som har eit stopp der.
Omskrive i matematikk
Ein polygon er omskrive om ei kurve om sidene er tangentar til kurven, medan polygonen er innskriven i kurva om hjørna ligg på kurven. Dersom ein polygon er innskrive i ein sirkel, vert sirkelen sagt å vere omskriven om polygonen. Til dømes ein polygon som er innskriven i ein sirkel, har hjørna på sirkelen, medan ein polygon er omskriven om ein sirkel når sidene til polygonen tangerer sirkelen. Ikkje alle polygonar kan innskrivast i ein sirkel.
Tilsvarande vert det sagt eit polyeder å vere omskriven om ei flate, til dømes ei kule, om sideflatene er tangentplan, medan polyedret er innskriven om hjørnenet til polyedret ligg på flata.
Mudrey Cirque
Mudrey Cirque er ein dalbotn mellom Northwest Mountain og West Groin sør i Asgard Range i Victoria Land i Antarktis. Han vart namngjeven av Advisory Committee on Antarctic Names (US-ACAN) etter Michael G. Mudrey jr. som var geolog for United States Antarctic Research Program (USARP) i Dry Valley Drilling Project i tre sesongar i Victoria Land 1972-75.
Skeise-VM 1993 for kvinner
Verdsmeisterskapen på skeiser 1993 for kvinner vart avvikla i Berlin i Tyskland helga 6. og 7. februar 1993. 31 utøvarar frå 16 land deltok i stemnet, av dei to frå Noreg. Meisterskapen i firkamp bestod av dei fire øvingane 500 m, 1500 m, 3 000 m og 5 000 meter.
Gunda Kleemann frå Tyskland vart verdsmeister etter å ha fått bestetid på dei tre lengste distansane, medan kinesiske Ye Qiaobo gjekk den snøggaste 500-meteren.
Skeise-VM 1993
Dato: 6./7. februar 1993
<br style="clear:both;" />
Obninsk
Obninsk (russisk О́бнинск) er ein by i Kaluga oblast i Russland med om lag 105 000 innbyggjarar. Han ligg rundt 60 km nord for Kaluga og 100 km sørvest for Moskva, ved jernbanen mellom Moskva og Kiev.
Obninsk er ein av dei største russiske vitskapsbyane. Den første atomreaktoren i verda rekna for storskala produksjon av elektrisitet vart opna her 27. juni 1954 og han fungerte òg som treningsbase for mannskapet på den første atomubåten i Sovjetunionen, «Leninskij Komsomol». Byen Obninsk fekk bystatus to år seinare, i 1956.
I dag ligg det tolv vitskaplege forskningsinstitutt i byen. Dei har sine viktigaste aktivitetar innan kjernefysikk, særskild atomkraft, strålingsteknologi, medisinsk radiologi, samt meteorologi.
Det største største landemerke i Obninsk er det 315 meter høge Obninsk meteorologiske tårn, som vart bygt for å studere spreiinga av stråling frå atomkraftverket.
Venskapsbyar
Obninsk har éin vennskapsby: Denne byen er òg vorte kjent gjennom kjernefysisk forsking.
Parabolsk
Parabolskeller parabelforma er eit omgrep nytta i fleire område av matematikken. Det vert nytta i ei rekkje uttrykk:
Panbreen
Panbreen er ein isbre, 13 km lang, som flyt nordover og endar ved austkysten av Den antarktiske halvøya, 3,5 km sørvest for Victory Nunatak. Den nedre delen av isbre vart kartlagt av W.L.G. Joerg frå flyfoto tekne under Lincoln Ellsworth i november 1935. Isbreen vart så fotografert av Ronne antarktiske forskingsekspedisjon (RARE) i desember 1947, og grovt kartlagt av Falkland Islands Dependencies Survey (FIDS) i desember 1958. Han vart namngjeven av UK Antarctic Place-Names Committee (UK-APC) etter Pan, gjetarguden i gresk mytologi.
Skarshaugane
Skarshaugane er ei gruppe fjelltoppar med mellom andre Skarshovden, som strekkjer seg 5 km sørover frå Hovdeskar i Humboldtfjella i Dronning Maud Land. Dei vart oppdaga og fotografert av Den tyske antarktisekspedisjonen, 1938–39, vart det kartlagd av Noreg frå flyfoto og landmålingar av den norske antarktisekspedisjonen, 1956–60.
Kiss and Tell av Bryan Ferry
«Kiss and Tell» er ein song av Bryan Ferry, tidlegare solovokalist for Roxy Music. Han vart gjeven ut som den andre singelen frå det sjuande studioalbumet hans, Bête Noire tidleg i 1988, som den 26. singelen hans. Songen nådde 41. plassen på UK Singles Chart og 31. plassen på US Billboard 100. Han er òg med i filmen Bright Lights, Big City.
Modellen i musikkvideoen er Denice Lewis, som òg er avbilda på plateomslaget. Musikarane Chester Kamen og Guy Pratt er òg med i videoen.
Fans har ofte spekulert i om songen var Ferry sitt svar til Jerry Hall, den tidlegare kjærasten hans, som eit par år tidlegare hadde gjeve ut ei avslørande bok om forholdet deira.
Lenie Passage
Lenie Passage er eit sund som strekkjer seg frå nordvest til søraust mellom Gosslerinsel og Joubin Islands i Antarktiske Arkipel. Det vart namngjeve av Advisory Committee on Antarctic Names (US-ACAN) etter Pieter J. Lenie, kaptein på R.V. «Hero» i 1972-73 og 1973-74. Ein trur at Lenie var den første som segla gjennom dette sundet med Hero i januar-februar 1973.
Pequodbreen
Pequodbreen er ein isbre som er over 28 km lang, og flyt austover og ut i Exasperationfjorden på austkysten av Graham Land. Han ligg parallelt og like sør for Melvillebreen. Den nedre delen av isbreen vart kartlagt av Falkland Islands Dependencies Survey (FIDS) i 1947 og den øvre delen i 1955. Han vart namngjeven av UK Antarctic Place-Names Committee (UK-APC) etter kvalbåten «Pequod» i Herman Melville-romanen Moby-Dick.
Henri Oreiller
Alpin skiidrett
Oreiller vart olympisk meister i utfor i St. Moritz i 1948, med ein margin på fire sekund til nestemann. I den andre tevlinga, slalåm, tok han bronsemedaljen. Prestasjonane i dei to renna gav han ein andre gullmedalje i kombinasjonen, ei såkalla papirøving.
Ved VM i alpine greiner 1950 i Aspen i delstaten Colorado vart han som best nummer fire i storslalåm. Under vinterleikane 1952 i Oslo makta han ikkje å hamle opp mot dei beste, ein 14. plass i utfor vart hans fremste plassering.
Motorsport
Etter han la opp i 1952 var Oreiller aktiv i billøp. Han omkom hausten 1962 på ei bilbane sør for Paris. Ei punktering førte til at han mista kontollen over bilen sin, ein Ferrari 250 GTO.
NM i symjing 2001
Noregsmeisterskapen i symjing 2001 vart avvikla på Hamar i Hedmark dagane frå 12. til 15. juli 2001. Meisterskapen omfatta 32 individuelle tevlingar og 6 stafettar, likt fordelt på menn og kvinner.
Morten Nystrøm vart tildelt kongepokal for si tangering av den norske rekorden på 100 meter bryst, også Terrie Miller fekk kongepokal for prestasjonen i 100 meter bryst.
50 meter fri
<br style="clear:both;" />
100 meter fri
<br style="clear:both;" />
200 m fri
<br style="clear:both;" />
400 m fri
<br style="clear:both;" />
1500 m fri
<br style="clear:both;" />
50 meter rygg
<br style="clear:both;" />
100 m rygg
<br style="clear:both;" />
200 m rygg
<br style="clear:both;" />
50 meter bryst
<br style="clear:both;" />
100 m bryst
<br style="clear:both;" />
200 m bryst
<br style="clear:both;" />
Chugoku
Chugoku (japansk 中国地方, Chūgoku-chihō, Chugokuregionen) er ein japansk region som ligg sentralt i den vestlege delen av den japanske hovudøya Honshu. Regionen omfattar prefektura Hiroshima, Okayama, Shimane, Tottori og Yamaguchi, og har eit folketal på 7,8 millionar. Den største byen i regionen er Hiroshima.
NM i symjing 2001
50 meter butterfly
<br style="clear:both;" />
Chugoku
Området er prega av åsar og småsletter og er delt i to av ein fjellkjede som går frå aust til vest gjennom midten. I nord har han kyst mot Japanhavet og i sør mot Setosjøen mellom tre japanske hovudøyar.
NM i symjing 2001
100 m butterfly
<br style="clear:both;" />
200 meter medley
<br style="clear:both;" />
800 m fri
<br style="clear:both;" />
200 m butterfly
<br style="clear:both;" />
400 m medley
<br style="clear:both;" />
Ivica Kostelić
Ivica Kostelić er ein kroatisk tidlegre alpinist fødd i Zagreb. Han vann Verdscupen i alpine greiner 2011 og vart verdsmeister i slalåm i 2003. I tillegg sanka han i perioden 2006-14 fire OL-sølv, samt ein sølv- og ein bronsemedalje i ulike verdsmeisterskap. Janica Kostelić er systera hans.
Gilbert Strait
Gilbert Strait er eit sund mellom Trinity Island og Tower Island i Antarktiske Arkipel.
Ivica Kostelić
Aktiv
Kostelić slo gjennom i 2002-sesongen, han vann då tre slalåmrenn i verdscupen i alpine greiner og sikra seg FIS-pokalen som prov på at han var verdas beste i slalåm. Året etter vann han gullmedaljen i slalåm under VM i alpine greiner 2003 i St. Moritz.
Gilbert Strait
Det vart namngjeve av ein britisk ekspedisjon 1828-31, under Foster, etter Davies Gilbert, som var leiar i Royal Society 1827–30 og av komiteen som formulerte føremåla med ekspedisjonen. Sundet vart kartlagt av Den svenske antarktisekspedisjonen, 1901–04, under Otto Nordenskjöld.
Ivica Kostelić
Aktiv
Under Vinter-OL 2006 i Torino tok Kostelić sølvmedaljen i kombinasjonen og vart nummer seks i slalåm. Fire år seinare fekk han med seg to sølvmedaljar heim frå vinterleikane 2010 i Vancouver, fyrst i superkombinasjonen og deretter i yndlingsgreina slalåm.
Sesongen 2010/11 lukkast Kostelić å vinne verdscupen i alpine greiner, i tillegg gjekk han til topps både i kombinasjonsgreina og slalåmgreina av verdscupen. I januar månad 2011 sette han to rekordar i verdscupen; han vann sju renn og tok heile 999 poeng. Men då VM i alpine greiner 2011 vart avvikla i februar månad i Garmisch-Partenkirchen måtte han nøye seg med ein bronsemedalje i super-G.
Både i VM i alpine greiner 2013 i Schladming og under Vinter-OL 2014 i Sotsji tok Kostelić sølv i superkombinasjon.
Lennartsfors
Lennartsfors er ein tettstad i Årjängs kommun i Sverige. Det bur ca. 200 menneske i Lennartsfors.
Her fanst det tidlegare eit jernverk ved vassdraget som knyter innsjøen Foxen med Lelång. I 1910 hadde Lennartsfors tremassefabrikk og mølle, sag med snikker- og reparasjonsverkstad, samt ei smie.
Den tidlegare skiløparen Thomas Wassberg kjem frå Lennartsfors.
Peel Cirque
Peel Cirque er ein dalbotn med isbrear oppom sørvestdelen av Roberts forlandsbre, som ligg nordaust på Aleksanderøya i Antarktis. Han vart fotografert frå lufta av Ronne Antarctic Research Expedition (RARE) i 1947, kartlagt frå flyfotografi av Falkland Islands Dependencies Survey (FIDS) i 1959 og kartlagt av British Antarctic Survey (BAS), 1973-77. Han vart namngjeven av UK Antarctic Place-Names Committee (UK-APC) i 1980 etter dr. David Anthony Peel, som var glasiolog i BAS frå 1968 og som arbeidde på Aleksanderøya, i åra 1975 og 1976.
Gammalaustslavisk
Gammalaustslavisk, òg kjent som gammalrussisk (russisk древнерусский) eller gammalrutensk, var eit folkeleg skriftspråk som blei brukt frå 900-talet til 1300-talet av austslavarar i Kievriket og i dei påfølgjande statane som blei danna etter at dette riket braut saman. Det blei snakka dialektvariantar av gammelaustslavisk, i tillegg til andre språk, i om lag det området som er den europeiske delen av Russland, Kviterussland, Ukraina og i delar av dei austlege voivodskapa i Polen.
Sidan språket er ein del av den nasjonale forhistoria til alle austslaverar har det i aukande grad i nyare tid blitt referert til som:
Utvikling
Gammalaustslavisk var ein etterkommar av urslaviske språk og heldt på mange trekk frå opphavet. Ei påfallande nyvinning i utviklinga av dette språket var utviklinga av såkalla pleofoni (eller polnoglasie, full vokalisering, nytte av heile stemmar) som kom til å skilja austslavarane frå andre slaviske dialektar. Til dømes blei vanleg slavisk *gordъ, busetjing, by, reflektert i gammalaustslavisk som gorodъ; vanleg slavisk *melko, mjølk blei til moloko i gammalaustslavisk; og vanleg slavisk *korva, ku, blei til korova i gammalaustslavisk. Andre slaviske dialektar er avvikande ved å løysa lukka stavingar likvide lydar *eRC og *aRC som flytande metatese (der eit fonem byter plass i eit ord) som i sørslavisk og tsjekkisk-slovakisk, eller ved inga endring i det heile.
Sidan det er få skriftlege nedteikningar att av språket er det vanskeleg å slå fast kor mykje språket var ei eining. Når ein vurderer talet på austslaviske stammar og klanar som utgjorde Kievriket er det sannsynleg at det var mange dialektar av gammalaustslavisk. Ein snakkar difor i dag om berre dei språka i gamle manuskript som, etter nokre fortolkninger, viser regionale skilnader frå byrjinga av dei historiske nedteikningane.
Ved slutten av «tataråket» blei området til det tidlegare Kievriket delt mellom Storhertugdømet Litauen og Storfyrstedømet Moskva, og to ulike skriftspråk utvikla seg i desse to statane, kviterussisk i vest og mellomalderrussisk i aust.
Skriftspråk i Kievriket
Den politiske samskipnaden av regionen til staten som blei kalla Rus’ som dagens moderne Kviterussland, Russland og Ukraina sporar opphavet sitt til, fann stad rundt eit hundreår før området blei formelt kristna i år 988 og sørslavisk gammalkyrkjeslavisk som eit liturgisk språk og ikkje minst som skriftspråk. Dokumentasjonen av språket i denne perioden er skrinn, noko som gjer det vanskeleg å slå fast det nøyaktige tilhøvet mellom skriftspråk og den dialekten som blei snakka.